
MAAGIZO
1. Jibu maswali manne pekee.
2. Swali la kwanza ni la lazima.
3. Maswali hayo mengine yachaguliwe kutoka sehemu zilizobaki- Tamthilia, Riwaya, FasihiSimulizi Na Hadithi Fupi
4. Usijibu maswali mawili kutoka sehemu moja.
5. Kila swali lina alama 20
6. Majibu yote yaandikwe kwa lugha ya Kiswahili
7. Watahiniwa wahakikishe kuwa kurasa zote zimepigwa chapa sawasawa na maswali yote yamo.

SEHEMU A
USHAIRI
1. Swali la kwanza ni la lazima 
Kiatu umepasuka, mwenyeo ni masikini
Nakuona wararuka, ukanyagapo njiani
Hivyo ngozi kichunjuka, `takusaidia nani?
Uvawavyo miguuni, utazidi kutoboka.

Awali ulisifika, ulipotoka dukani
Mwenyeo uliudhika, upitapo matopeni
Rangi aliyokupa, kwa leo ungepakwani?
Uvawavyo miguuni, utazidi kutoboka.
Urembo umekutoka, si kama vile zamani
Weupe ulimemeka, mwenyeo `kikuthamani
Sasa amefilisika, japo enenda kazini
Uvawavyo miguuni, utazidi kutoboka

Yakaa umekenuka, wangaliapo usoni
Kama kwamba unacheka, una kicheko kinywani
Tena ulivyopanuka, bila shaka u ta`bani
Uvawavyo miguuni, utazidi kutoboka.

Vidole vinaoneka, vimekunyata humoni
Wayo unahidhirika, kwani soli mashakani 
Wafanya nyingi dhihaka, upitapo sakafuni
Uvawavyo miguuni, utazidi kutoboka.

Kwa kweli utatoboka, jinsi hali ya furaha  
Kila unaponyanyuka, ana wewe miguuni
Miezi tele yapita, pasi kulipwa kipeni
Uvawavyo miguuni, utazidi kutoboka.

Mwenyeo yalimfika, kwanzia mwezi wa juni
`Ngawa kazini afika, tajiriye amhini
Hivi huwezi tunzika, kiatu cha mokasini
Uvawavyo miguuni, utazidi kutoboka.

Ijapo amekuchoka, hangekutupa pipani
Kwani unahitaji, kutembea ofisini
Tena anadhihirika, si mzaha si utani
Uvawavyo miguuni, utazidi kutoboka.

Takubidi kutumika, kutuliza wayoni
Kwani huwezi tunzika, wala kulipia deni
Tena umeshadunika, kupelekwa kwa rahani
Uvawavyo miguuni, kupelekwa kutoboka.

MASWALI
a) Ni anwani gani inayofaa shairi hili?								(Alama1)
b) Taja na ueleze tamathali za usemi  zilizotumika ubeti wa nne wa  shairi hili.			(alama 3)
c) Kwa kutoa  mifano mitatu, onyesha jinsi inkisari ilivyotumika katika shairi hili			(alama3)
d) Taja bahari mbili zinazodhihirika katika shairi hili.						(alama 2)
e) Ni mambo gani yanayodhihirisha kwamba kiatu kimetokwa na urembo 				(alama 4)
f) Ni sababu gani inayomfanya mwenye kiatu keundelea kukitumia?				(alama 1)
g) Huku ukitumia mifano mwafaka, taja mambo yanayoonyesha kwamba hili ni shairi la arudhi.	(alama 4)
h) Taja maana ya maneno haya kama yalivyotumika katika shairi.					(alama 2)
i. Kenuka
ii. Rahani

SEHEMU B: FASIHI SIMULIZI
2. a) Eleza maana ya maigizo										(alama 2)
    b) Bainisha sifa tano za maigizo									 (alama 5)
    c) Fafanua majukumu manne ya maigizo katika jamii 							(alama 8)
    d) Eleza sifa tano za mwigizaji bora.									 (alama 5)

